পুরো টুর্নামেন্টে ব্যাট হাতে ছিলেন দারুণ ধারাবহিক, আর বল হাতেও উইকেট নিয়েছেন একের পর এক। ৬ ম্যাচে তিনি ব্যাট করেন ৫ ইনিংসে। দক্ষিণ আফ্রিকার বিপক্ষে ২৩ রান করার পর টানা ৪ ম্যাচেই হাঁকিয়েছেন হাফ সেঞ্চুরি। এবং তার হাফ সেঞ্চুরির বেশিরভাগই এসেছে কঠিন পরিস্থিতিতে। দলের বিপর্যয়ের সময়ে। বারবার চাপের মধ্যেই তাকে ধরতে হয়েছে হাল। ৫ ইনিংসে ৪ হাফসেঞ্চুরিসহ টুর্নামেন্টে মিরাজের রান ২৪২, গড় প্রায় ৬১। সবচেয়ে বেশি রান সংগ্রহকারী ব্যাটসম্যানের তালিকার ১২ নম্বরে তিনি। তার স্পিন বোলিংও দারুণ কার্যকর। ৬ ম্যাচে ১৭.৬৬ গড়ে ১২ উইকেট নিয়ে সবচেয়ে বেশি উইকেট পাওয়া বোলারের তালিকার ৭ নম্বরে মিরাজ।